বরমা বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।   আয়তন  বরমা ইউনিয়নের আয়তন ২,৩৭৫ একর (৯.৬১ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী বরমা ইউনিয়নের মোট জনসংখ্যা ২২,৯৮৫ জন। এর মধ্যে পুরুষ ১১,৬১২ জন এবং মহিলা ১১,৩৭৩ জন। মোট পরিবার ৪,২৭৮টি।   অবস্থান ও সীমানা  চন্দনাইশ উপজেলার পশ্চিমাংশে বরমা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৮ কিলোমিটার। এ ইউনিয়নের উত্তরে বরকল ইউনিয়ন ও চন্দনাইশ পৌরসভা; পূর্বে চন্দনাইশ পৌরসভা ও সাতবাড়িয়া ইউনিয়ন; দক্ষিণে বৈলতলী ইউনিয়ন ও সাতকানিয়া উপজেলার চরতী ইউনিয়ন এবং পশ্চিমে সাতকানিয়া উপজেলার চরতী ইউনিয়ন, সাঙ্গু নদী ও আনোয়ারা উপজেলার হাইলধর ইউনিয়ন অবস্থিত।   প্রশাসনিক কাঠামো  বরমা ইউনিয়ন চন্দনাইশ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এ ইউনিয়নের গ্রামগুলো হল:  শেবন্দী  উত্তর কেশুয়া  বাইনজুরী  পশ্চিম কেশুয়া  রাউলিবাগ  চর বরমা  মাইগাতা  বাতাজুরী  বরমা  দক্ষিণ আড়ালিয়া   ইতিহাস  বরমা ইউনিয়ন পূর্বে পটিয়া উপজেলাধীন ২০নং বরমা ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ৫নং বরমা ইউনিয়ন পরিষদ নামে প্রতিষ্ঠিত।   শিক্ষা ব্যবস্থা  ২০১১ সালের আদমশুমারি অনুযায়ী বরমা ইউনিয়নের সাক্ষরতার হার ৬২.২%। এ ইউনিয়নে ১টি কলেজ, ১টি মাদ্রাসা, ২টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।   শিক্ষা প্রতিষ্ঠান  কলেজ  বরমা ডিগ্রী কলেজ  মাদ্রাসা  বরমা ইসলামিয়া আলিম মাদ্রাসা  মাধ্যমিক বিদ্যালয়  কেশুয়া উচ্চ বিদ্যালয়  বরমা ত্রাহি মেনকা উচ্চ বিদ্যালয়  প্রাথমিক বিদ্যালয়  উত্তর বাইনজুরী সরকারি প্রাথমিক বিদ্যালয়  কেশুয়া সরকারি প্রাথমিক বিদ্যালয়  দক্ষিণ বাইনজুরী সরকারি প্রাথমিক বিদ্যালয়  পশ্চিম কেশুয়া আলহাজ্ব দেলওয়ার হোসেন সরকারি প্রাথমিক বিদ্যালয়  পূর্ব কেশুয়া হাজী আবদুল কুদ্দুস সরকারি প্রাথমিক বিদ্যালয়  বরমা সরকারি প্রাথমিক বিদ্যালয়  বাতাজুরী এ রহমান সরকারি প্রাথমিক বিদ্যালয়  মাইগাতা সরকারি প্রাথমিক বিদ্যালয়  শেবন্দী চর বরমা সরকারি প্রাথমিক বিদ্যালয়   যোগাযোগ ব্যবস্থা  বরমা ইউনিয়নে যোগাযোগের প্রধান সড়ক চন্দনাইশ-বরমা সড়ক। প্রধান যোগাযোগ মাধ্যম সিএনজি চালিত অটোরিক্সা।   ধর্মীয় উপাসনালয়  বরমা ইউনিয়নে ১৭টি মসজিদ, ৩টি ঈদগাহ, ১০টি মন্দির ও ২টি বিহার রয়েছে।   খাল ও নদী  বরমা ইউনিয়নের পশ্চিম প্রান্ত দিয়ে বয়ে চলেছে সাঙ্গু নদী। এছাড়া এ ইউনিয়নে প্রবাহিত হচ্ছে কেশুয়া চাঁনখালী খাল, বাতাজুরী যত খাল এবং নিশি কান্ত যত খাল।   হাট-বাজার  বরমা ইউনিয়নের প্রধান ৩টি হাট/বাজার হল বরমা ধামাইরহাট বাজার, বরমা কালীরহাট বাজার এবং বরমা টিনের হাট।   দর্শনীয় স্থান   বরমা শুক্লাম্বর দীঘি কমল মিয়া চৌধরী দীঘি শংখ নদীর পাড় -চর বরমা তেতুল তলা মাজার হযরত মাওলানা নাদেরুজ্জামান খান রহ: এর মাজার যাত্রামোহন সেন এর বাড়ি   উল্লেখযোগ্য ব্যক্তিত্ব  বরমা ইউনিয়নের উল্লেখযোগ্য ব্যক্তিগণের মধ্যে রয়েছেন:  আবুল কাসেম –– ভাষা সৈনিক ও শিক্ষাবিদ।  নেলী সেনগুপ্তা –– ব্রিটিশ বিরোধী আন্দোলনের অগ্রনায়ক।  মনিরুজ্জামান ইসলামাবাদী –– ইসলামী চিন্তাবিদ, ব্রিটিশ বিরোধী আন্দোলনের অন্যতম শীর্ষস্থানীয় নেতা এবং      জাতীয়তাবাদী আন্দোলনের সক্রিয় কর্মী ও সাংবাদিক।  যতীন্দ্রমোহন সেনগুপ্ত –– রাজনীতিবিদ ও আইনজীবী।  যাত্রামোহন সেন –– রাজনীতিবিদ ও আইনজীবী। হযরত নাদেরুজ্জামান খান(রহ:)   জনপ্রতিনিধি   বর্তমান চেয়ারম্যান: মোহাম্মদ নুরুল ইসলাম  চেয়ারম্যানগণের তালিকা ক্রম নংচেয়ারম্যানের নামসময়কাল০১রাবু চৌধুরী০২সিরাজুল মোস্তফা০৩ফয়েজ আহমদ০৪শামসুদ্দিন আহমদ০৫আবদুল গাফফার০৬গউস মোহাম্মদ০৭আহমদ নবী০৮সিরাজ আহমদ০৯মোহাম্মদ নুরুল ইসলাম১০খোরশেদ আলম টিটুবর্তমান চেয়ারম্যান   আরও দেখুন   চন্দনাইশ উপজেলা  চন্দনাইশ থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:চন্দনাইশ উপজেলার ইউনিয়ন